Μαρκ Νέες

Ο Μαρκ Νέες, γεννημένος στις 2 Ιουλίου 1974 στο Ντάρμστατ της Γερμανίας, είναι πρώην επαγγελματίας καλαθοσφαιριστής. Έχει ύψος 2,13 μέτρα και αγωνιζόταν στην θέση του σέντερ.Mark Nees Basketball Player Profile

Καριέρα
Ο Νέες αγωνίστηκε στην ομάδα των Ντονς του πανεπιστημίου του Σαν Φρανσίσκο από το 1995 ως το 1998, παίζοντας σε 81 αγώνες με μόλις 2,3 πόντους και 1,9 ριμπάουντ ανά παιχνίδι.Mark Nees College Stats | College Basketball at Sports-Reference.com

Την σεζόν 1998-99, υπέγραψε στην ομάδα του Άρη Θεσσαλονίκης και έπαιξε ως αναπληρωματικός σέντερ του Μιχαήλ Μιχαήλοφ, ενώ συμμετείχε σε πέντε αγώνες του κυπέλλου Σαπόρτα με μέσους όρους 0,8 πόντων και 1,0 ριμπάουντ, βοηθώντας τους "κίτρινους" να φθάσουν ως την ημιτελική φάση της διοργάνωσης.Mark Nees | Saporta Cup (1999) | FIBA Europe

Την επόμενη διετία φόρεσε την φανέλα της Όλντενμπουργκ και το καλοκαίρι του 2001 μεταγράφηκε στην Λούντβιγκσμπουρκ, με την οποία κατέκτησε την πρώτη θέση της δεύτερης κατηγορίας του γερμανικού πρωταθλήματος.Saison 2001/2002 Die Zu- und Abgänge der Basketball-Bundesliga Αποχώρησε από την ενεργό δράση σε ηλικία 28 ετών.

 Παραπομπές 

 Πηγές 
 "Η ιστορία του Άρη • Τόμος 2: Μπάσκετ (1922-2000)", Κωνσταντίνος Ίντος, έκδοση συνδέσμου οπαδών «SUPER-3» (εκτύπ. TYPOFFSET), Θεσσαλονίκη 2004
 "Αθλητικός Σύλλογος Άρης • 1914-2004", συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση Κέντρο Ιστορίας Δήμου Θεσσαλονίκης, Θεσσαλονίκη 2005, ISBN 960-8734-48-7

Κατηγορία:Γερμανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Όλντενμπουργκ
Κατηγορία:Σέντερ